**ΦΥΛΛΟ ΣΥΜΜΟΡΦΩΣΗΣ**

του……………………………………………..………….

(*επωνυμία οικονομικού φορέα*)

ΓΙΑ TΟΝ ΑΡΙΘΜ. ΠΡΩΤ. ………………………….…. ΔΙΑΓΩΝΙΣΜΟ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ

**ΓΙΑ ΤΟ ΤΜΗΜΑ Ε – ΚΑΡΔΙΤΣΑ ΜΕ ΑΡΙΘΜ. ΣΥΣΤΗΜΑΤΟΣ ΣΤΟ ΕΣΗΔΗΣ 93139**

| **ΤΕΧΝΙΚΗ ΑΠΑΙΤΗΣΗ** | **ΑΠΑΙΤΗΣΗ** | **ΑΠΑΝΤΗΣΗ** |
| --- | --- | --- |
| **ΕΙΔΙΚΕΣ ΥΠΟΧΡΕΩΣΕΙΣ ΑΝΑΔΟΧΟΥ** | - | - |
| Η παρασκευή των γευμάτων θα γίνεται σύμφωνα με τα οριζόμενα στην ενότητα 1.3 «Περιγραφή φυσικού και οικονομικού αντικειμένου της σύμβασης» και τις Τεχνικές προδιαγραφές του παρόντος Παραρτήματος Α της οικείας διακήρυξης και θα είναι παρασκευής φαγητών ημέρας (cook & serve) αποκλειόμενης της μεθόδου προκαταψύξεως (cook and freeze). | ΝΑΙ |  |
| Δεν επιτρέπεται στον ανάδοχο να παρασκευάζει φαγητά τα οποία διαθέτει για άλλες δραστηριότητές του, πλην της σίτισης των φοιτητών ή του προσωπικού του Πανεπιστημίου Θεσσαλίας. Απαγορεύεται αυστηρά η σίτιση φοιτητών άλλων Ιδρυμάτων, καθώς και ατόμων που δεν ανήκουν στο Πανεπιστήμιο Θεσσαλίας. | ΝΑΙ |  |
| Ο ανάδοχος θα αναλάβει το έργο της σίτισης των φοιτητών του Πανεπιστημίου Θεσσαλίας με την παροχή δύο ημερησίων γευμάτων (μεσημέρι & βράδυ) καθώς και πρωινού, όλες τις ημέρες της εβδομάδας (συμπεριλαμβανομένων Κυριακών και αργιών). Το συσσίτιο παρέχεται όλες τις ημέρες της εβδομάδας από 1η Σεπτεμβρίου κάθε ημερολογιακού έτους έως την περάτωση των εξετάσεων του εαρινού εξαμήνου και διακόπτεται μόνο κατά τις ημέρες των διακοπών Χριστουγέννων και Πάσχα. Σε περιπτώσεις όπου συντρέχουν ειδικοί λόγοι, όπως π.χ. παράταση ακαδημαϊκού εξαμήνου ο ανάδοχος οφειλει να σιτίζει και στις ανωτέρω εξαιρούμενες ημέρες διακοπών Χριστουγέννων και Πάσχα καθώς και πέραν της λήξης των εξετάσεων του εαρινού εξαμήνου κατόπιν γραπτής εντολής του Πανεπιστημίου. Απαγορεύεται στον Ανάδοχο να διακόψει για οποιαδήποτε αιτία τη λειτουργία του εστιατορίου εκτός της περίπτωσης που έχει εντολή από το Πανεπιστήμιο Θεσσαλίας. Επιτρέπεται η ολιγοήμερη διακοπή της λειτουργίας του εστιατορίου, για εξαιρετικούς λόγους, μετά από απόφαση του Πανεπιστημίου μη δικαιούμενου του εστιάτορα καμιάς αποζημίωσης από το Πανεπιστήμιο. | ΝΑΙ |  |
| Ο ανάδοχος είναι υπεύθυνος για την προμήθεια των απαραίτητων υλικών και πρώτων υλών, την παρασκευή και την προετοιμασία των γευμάτων, το σερβίρισμα των γευμάτων στους φοιτητές με το σύστημα της αυτοεξυπηρέτησης (self-service), τη συλλογή των απορριμμάτων και τον καθαρισμό των τραπεζοκαθισμάτων, τον καθαρισμό και την τακτοποίηση των ειδών εστιάσεως και των σκευών της κουζίνας, την καθημερινή καθαριότητα όλων των χώρων του εστιατορίου, και γενικότερα για όλες τις ενέργειες που απαιτούνται για την εύρυθμη και άρτια λειτουργία των εστιατορίων και την εξυπηρέτηση των σιτιζομένων. Ο ανάδοχος επιβαρύνεται και με τις δαπάνες των τηλεφωνικών συνδέσεων, του ηλεκτρικού ρεύματος και της απολύμανσης των ιδιόκτητων εστιατορίων του Πανεπιστημίου Θεσσαλίας. Ο ανάδοχος θα είναι αποκλειστικά υπεύθυνος για τη λειτουργία των φοιτητικών εστιατορίων του Πανεπιστημίου Θεσσαλίας. Ο ανάδοχος είναι υπεύθυνος για την επιμελημένη φροντίδα του πάγιου εξοπλισμού των εστιατορίων. Φθορές που θα προκαλούνται από αμέλεια ή κακή χρήση από το προσωπικού που απασχολεί ο ανάδοχος, θα αποκαθίστανται αμέσως με δαπάνες του αναδόχου. Ο ανάδοχος είναι υποχρεωμένος με δικά του έξοδα να τοποθετήσει μετρητές για τις δαπάνες ρεύματος και τηλεφώνου καθώς και λιποσυλέκτες στα φοιτητικά εστιατόρια του Πανειστημίου όπου δεν υπάρχουν. Η καταβολή των παραπάνω εξόδων θα γίνεται με βάση τις ενδείξεις των αντίστοιχων μετρητών. Ο ανάδοχος έχει την υποχρέωση να καταθέσει στο Πανεπιστήμιο αντίγραφο Πιστοποιητικού Πυρόσβεσης για το χώρο του εστιατορίου σε ισχύ με δικές του δαπάνες, εντός δέκα (15) ημερών το ανώτερο από την υπογραφή της σύμβασης. | ΝΑΙ |  |
| Ο ανάδοχος υποχρεούται να τηρεί απόλυτη καθαριότητα σε όλους τους χώρους που υπάγονται στο εστιατόριο, με δικά του έξοδα. | ΝΑΙ |  |
| Ο ανάδοχος έχει την υποχρέωση να προμηθεύεται με δικά του έξοδα και δική του ευθύνη τα τρόφιμα και τα υλικά για την παρασκευή των φαγητών, ευθυνόμενος για την ποιότητά τους. Το βάρος των μερίδων των παρασκευαζομένων φαγητών και των εδεσμάτων, καθώς και η ποιότητά τους, θα είναι σύμφωνα με όσα ορίζονται από τις Αγορανομικές διατάξεις που ισχύουν κάθε φορά | ΝΑΙ |  |
| Το πρωινό-μεσημεριανό-βραδυνό θα πρέπει να ετοιμάζεται την ίδια μέρα. Το γεύμα και το δείπνο θα αποτελούνται από διαφορετικά φαγητά. Τυχόν αλλαγές στο μενού του αναδόχου, λόγω έλλειψης ενός προϊόντος στην αγορά, μπορούν να γίνουν μετά από έγκριση της Δ/νσης Φοιτητικής Μέριμνας, με την προϋπόθεση ότι το νέο μενού θα είναι ισάξιο. | ΝΑΙ |  |
| Ο ανάδοχος είναι υποχρεωμένος με δαπάνη του να προμηθευτεί τον απαραίτητο, πλέον κατάλληλο και σύγχρονο, εξοπλισμό και τα απαραίτητα, πολύ καλής ποιότητας, σκεύη και έπιπλα για την απρόσκοπτη λειτουργία του εστιατορίου, δηλαδή τραπέζια, καθίσματα, δίσκους, πιάτα (πορσελάνης), ποτήρια (γυάλινα), μπουκάλες, μαχαιροπήρουνα, αλατιέρες, πιπεριέρες, μαγειρικά σκεύη, εργαλεία κ.λπ., σε αριθμό που να επαρκεί για την αποτελεσματική και αδιάλειπτη παροχή των υπηρεσιών σίτισης και για την άνετη εξυπηρέτηση των σιτιζομένων ατόμων του Πανεπιστημίου. | ΝΑΙ |  |
| Ο ανάδοχος υποχρεούται να διατηρήσει τις εγκαταστάσεις και τον ιδιόκτητο εξοπλισμό των εστιατορίων του Ιδρύματος στην καλή κατάσταση που τις παρέλαβε και να αντικαταστήσει καταστραφέντα τυχόν αντικείμενα, πλην των φυσιολογικών φθορών λόγω χρόνου και χρήσης. Σε περίπτωση που θα χρειαστεί πρόσθετος εξοπλισμός για την ομαλή λειτουργία των χώρων σίτισης του Πανεπιστημίου Θεσσαλίας οι σχετικές δαπάνες θα βαρύνουν αποκλειστικά τον ανάδοχο. Τον εξοπλισμό αυτόν, ο ανάδοχος υποχρεούται να τον απομακρύνει με δικές του δαπάνες μετά το πέρας της σύμβασης, αποκαθιστώντας ενδεχόμενες ζημίες που θα προκληθούν από την απομάκρυνση του ανωτέρω εξοπλισμού. Σε οποιαδήποτε αντίθετη περίπτωση δεν δικαιούται αποζημίωσης για οποιαδήποτε αιτία. | ΝΑΙ |  |
| Ο ανάδοχος υποχρεούται να αναρτήσει στα ενοικιαζόμενα καταστήματα υγειονομικού ενδιαφέροντος πινακίδα με φωτεινή επιγραφή στην οποία θα αναγράφεται με κεφαλαία γράμματα «Φοιτητικό Εστιατόριο Πανεπιστημίου Θεσσαλίας» | ΝΑΙ |  |
| Η παράδοση και η παραλαβή του πάσης φύσεως υπάρχοντος εξοπλισμού και των κτιρίων των εστιατορίων θα γίνει με πρωτόκολλο παράδοσης και παραλαβής αυτών, μέσα σε πέντε μέρες από την υπογραφή της σύμβασης με υποχρεωτική παρουσία του αναδόχου. | ΝΑΙ |  |
| Κατά τη λήξη της σύμβασης με οποιονδήποτε τρόπο ο ανάδοχος υποχρεούται μέσα σε δεκαπέντε (15) μέρες να παραδώσει τα κτίρια και τον πλήρη εξοπλισμό των εστιατορίων στην κατάσταση που τα παρέλαβε και έθεσε σε λειτουργία (εκτός φυσιολογικών φθορών), σύμφωνα με τα σχετικά παραστατικά (πρωτόκολλο παράδοσης και παραλαβής). Επίσης είναι υποχρεωμένος να απομακρύνει τα κινητά περιουσιακά στοιχεία που του ανήκουν χωρίς καμία πρόφαση. Εάν περάσει άπρακτο το δεκαπανθήμερο εξουσιοδοτεί από τώρα το αρμόδιο όργανο του Ιδρύματος να αποβάλλει τα πράγματα αυτά έξω από το κτίριο χωρίς καμία ευθύνη για την τύχη τους. | ΝΑΙ |  |
| Το μηνιαίο ποσό που θα καταβάλλεται στον ανάδοχο θα προκύπτει από το γινόμενο των ημερών λειτουργίας επί το νόμιμο σιτηρέσιο, επί τον αριθμό των καρτών που παρελήφθησαν από τους δικαιούμενους δωρεάν σίτισης φοιτητές. Ωστόσο, για τη μηνιαία αποζημίωση του αναδόχου για το χρονικό διάστημα από 1-9 έως 30-9 και από 1-10 έως 30-10 κάθε ακαδημαϊκού έτους θα λαμβάνεται υπόψη ως αριθμός των δικαιούμενων σιτηρεσίων δωρεάν σίτισης φοιτητών το μειωμένο κατά 50% του αριθμού των καρτών που παρελήφθησαν από τους δικαιούμενους δωρεάν σίτισης φοιτητές στις 30-6 του προηγούμενου ακαδημαϊκού έτους. | ΝΑΙ |  |
| Ο αριθμός των δικαιουμένων δωρεάν σίτισης φοιτητών, που αναφέρεται, ανά έτος, στην ενότητα 1.3 «Περιγραφή φυσικού και οικονομικού αντικειμένου της σύμβασης» της οικείας διακήρυξης είναι ενδεικτικός. Ο αριθμός των δικαιουμένων δωρεάν σίτισης φοιτητών μπορεί να μεταβάλλεται. Ο ανάδοχος υποχρεούται να παραλαμβάνει από την Επιτροπή Φοιτητικής Μέριμνας του Πανεπιστημίου μηνιαίως και μέχρι τη λήξη του ακαδημαϊκού έτους συμπληρωματική κατάσταση με τον αυξανόμενο ή μειούμενο αριθμό των δικαιουμένων δωρεάν σίτισης φοιτητών. Το Πανεπιστήμιο δεν φέρει καμία ευθύνη αν ο αριθμός των δικαιουμένων δωρεάν σίτισης φοιτητών είναι μικρότερος των παραπάνω, ανά έτος, ενδεικτικών αριθμών. | ΝΑΙ |  |
| Αν η χρηματοδότηση του Ιδρύματος από τον Κρατικό Προϋπολογισμό, κατά τα οριζόμενα στο άρθρο 63 του ν. 4009/2011 (ΦΕΚ Α΄195) δεν επαρκεί για την κάλυψη της δαπάνης σίτισης του συνόλου των φοιτητών που δικαιούνται δωρεάν σίτισης, τότε η Επιτροπή Φοιτητικής Μέριμνας του Ιδρύματος χορηγεί την ειδική ταυτότητα του άρθρου 6 της υπ. αριθμ. Φ5/68535/Β3/18-6-2012 ΚΥΑ, κατά προτεραιότητα σε όσους εμπίπτουν στις κατηγορίες της παρ. 9 του άρθρου 1 της εν λόγω ΚΥΑ. | ΝΑΙ |  |
| Επίσης, ο ανάδοχος υποχρεούται να παρέχει το προβλεπόμενο της ημερήσιας σίτισης και στους μη δικαιούμενους δωρεάν σίτισης φοιτητές, διδακτικό προσωπικό όλων των κατηγοριών, διοικητικό προσωπικό, με την καταβολή από αυτούς της προσφερθείσας τιμής ημερήσιου σιτηρεσίου πλέον ΦΠΑ, ήτοι με την καταβολήτου ποσού του ενός ευρώ και ογδόντα (1,80) ευρώ πλέον ΦΠΑ. Η δήλωση θα γίνεται μια εβδομάδα νωρίτερα. | ΝΑΙ |  |
| Ο ανάδοχος υποχρεουται κατόπιν αιτήματος-δήλωσης του φοιτητών να παρασκευάζει ειδικό διατροφολόγιο (ενδεικτικά αναφέρονται σαχαρώδης διαβήτης, θρησκευτικές πεποιθήσεις, χορτοφάγος, vegan κλπ). | ΝΑΙ |  |
| Ο ανάδοχος υποχρεούται να συμμορφώνεται με το εβδομαδιαίο πρόγραμμα σίτισης και να το αναρτά στην αντίστοιχη ηλεκτρονική πλατφόρμα. | ΝΑΙ |  |
| Τα φαγητά θα πρέπει να είναι πάντοτε ζεστά και το σερβίρισμα τους να είναι άψογο. Τα μαγειρεμένα φαγητά που δεν καταναλώθηκαν, δεν μπορούν να ξαναχρησιμοποιηθούν την επόμενη φορά (βράδυ ή την επόμενη ημέρα). | ΝΑΙ |  |
| Η παρακολούθηση της λειτουργίας του εστιατορίου και ειδικότερα ο έλεγχος της γνησιότητας και ποιότητας των χρησιμοποιουμένων υλικών, της ποσότητας και του βάρους των χορηγουμένων μερίδων φαγητού, καθώς και ο έλεγχος του χώρου του εστιατορίου, είναι ανεξάρτητος του ελέγχου που διενεργείται από τις καθ’ ύλη αρμόδιες Κρατικές Υπηρεσίες (Αγορανομία, Υγειονομική Υπηρεσία Υπουργείου ή Περιφέρειας κ.λπ.). Επίσης, δύναται να ορίζεται από το Πανεπιστήμιο Θεσσαλίας Ιατρός, ή συναφούς ειδικότητας, υπάλληλος του Ιδρύματος ή μόνιμο μέλος Δ.Ε.Π. καταλλήλου γνωστικού αντικειμένου ο οποίος θα κάνει πλήρη αστιατρικό έλεγχο στα εστιατόρια και έχει όλα τα δικαιώματα που προβλέπονται από τις διατάξεις για τα δικαιώματα και καθήκοντα αστίατρων του υγειονομικού κώδικα. Έχει επιπλέον το δικαίωμα να ελέγχει και την τήρηση του συστήματος HACCP που υποχρεωτικά πρέπει να τηρεί ο ανάδοχος, και να πραγματοποιεί δειγματοληψίες. Τα δε πορίσματά τους θα τα υποβάλουν στο Πανεπιστήμιο Θεσσαλιας προς ενημέρωση και λήψη σχετικών αποφάσεων. Η δειγματοληψία για την άσκηση χημικού ή άλλου ελέγχου των χρησιμοποιουμένων υλικών και των παρασκευασμάτων, η διαδικασία της χημικής ανάλυσης κ.λπ. ρυθμίζονται από την ισχύουσα νομοθεσία. Ο ανάδοχος υποχρεούται να δέχεται τους ανωτέρω ελέγχους και να διευκολύνει τα όργανα που τον ασκούν. | ΝΑΙ |  |
| Ο ανάδοχος έχει την υποχρέωση και την ευθύνη για:α. Την τοποθέτηση του ψωμιού, των μαχαιροπήρουνων, των ποτηριών, των χαρτοπετσετών, του ελαιόλαδου για τις σαλάτες και των λοιπών αρτυμάτων και καρυκευμάτων στους κατάλληλους χώρους, που προβλέπονται γι’ αυτά.β. Την παραλαβή των δίσκων με τα άπλυτα, καθώς και όλες τις απαιτούμενες στη συνέχεια εργασίες για το πλύσιμο, το στέγνωμα και την τακτοποίηση των καθαρών ειδών εστιάσεως.γ. Την επιμελημένη συλλογή των απορριμμάτων και υπολειμμάτων των φαγητών και την ασφαλή φύλαξή τους σε σακούλες και κλειστούς κάδους μέχρι να μεταφερθούν στο χώρο αποκομιδής τους.δ. Την καθημερινή καθαριότητα και συχνή απολύμανση όλων των χώρων του Εστιατορίου. Η διατήρηση ανά πάσα στιγμή καθαρών των χώρων του εστιατορίου κατά τις ώρες του φαγητού (τραπέζια, καθίσματα, δάπεδα, τζάμια και τουαλέτες) πρέπει να αποτελεί βασικό μέλημα του αναδόχου. Επισημαίνεται ιδιαίτερα ότι το προσωπικό που θα απασχολείται με την καθαριότητα οποιουδήποτε χώρου δεν θα χρησιμοποιείται σε καμία περίπτωση σε διαδικασία προετοιμασίας, παρασκευής και διανομής φαγητού. Τα υλικά που χρησιμοποιούνται για τον καθαρισμό των χώρων και των ειδών εστιάσεως, βαρύνουν τον ανάδοχο.ε. Την έγκαιρη επιμόρφωση και ενημέρωση του προσωπικού για τη λειτουργία και σωστή χρησιμοποίηση του εξοπλισμού, με ευθύνη του. | ΝΑΙ |  |
| Ο ανάδοχος υποχρεούται να διαθέτει πάντοτε επαρκές και ειδικευμένο προσωπικό για την πλήρη εξυπηρέτηση των σιτιζομένων φοιτητών. Επίσης υποχρεούται να τηρεί και να εφαρμόζει τους νόμους και τις διατάξεις της εργατικής Νομοθεσίας για τις συνθήκες εργασίας, τήρηση των Εθνικών Συλλογικών Συμβάσεων για τις δικαιούμενες αποδοχές, ωράριο εργασίας, κοινωνικές ασφαλίσεις κ.λπ. To Πανεπιστήμιο ουδεμία ευθύνη φέρει για τις συνέπειες της μη ασφάλισης αυτού (προσωπικού), την οποία φέρει ο ανάδοχος, ο οποίος υποχρεούται σε κάθε περίπτωση στην καταβολή των σχετικών ασφαλιστικών εισφορών και κάθε είδους προσαυξήσεων ή κυρώσεων. | ΝΑΙ |  |
| Ο ανάδοχος είναι υποχρεωμένος να τηρεί τους Νόμους και διατάξεις που ισχύουν, για την υγεία και ασφάλεια του προσωπικού που θα απασχολείται σε όλους του χώρους των εστιατορίων, προς αποφυγή τυχόν εργατικού ατυχήματος. | ΝΑΙ |  |
| Η Σύγκλητος ή το Πρυτανικό Συμβούλιο του Πανεπιστημίου, κατόπιν εισήγησης της καθ’ ύλην αρμόδιας υπηρεσίας (Δ/νση Φοιτητικής Μέριμνας), μπορεί να ζητήσει από τον ανάδοχο να προσλάβει και άλλους υπαλλήλους, αν κρίνει ότι οι υπηρετούντες δεν επαρκούν για την εξυπηρέτηση των φοιτητών. | ΝΑΙ |  |
| Το προσωπικό του Αναδόχου είναι υποχρεωμένο να διαθέτει πιστοποιητικό υγείας και να είναι ευπρεπείς και ευγενικοί στις σχέσεις τους με τους φοιτητές και το προσωπικό του Πανεπιστημίου. Επιπλέον, ο Ανάδοχος υποχρεούται να απομακρύνει αμέσως κάθε υπάλληλο του, του οποίου την απόλυση τυχόν θα ζητούσαν τα αρμόδια όργανα του Πανεπιστημίου για ακαταλληλότητα ή για διαγωγή ασυμβίβαστη για Πανεπιστημιακό χώρο. Για τυχόν απαιτήσεις του εν λόγω υπαλλήλου αποκλειστικά υπεύθυνος είναι ο Ανάδοχος. | ΝΑΙ |  |
| Ο Ανάδοχος υποχρεούται να τηρεί με ακρίβεια όλες τις σχετικές με τη λειτουργία των εστιατορίων υγειονομικές, αγορανομικές, αστυνομικές και άλλες διατάξεις καθώς και τις οδηγίες ή εντολές των αρμοδίων οργάνων του Πανεπιστημίου και να είναι ο μόνος υπεύθυνος έναντι κάθε αρχής και έναντι των καταναλωτών. Υποχρεούται επίσης να ασφαλίσει και διατηρεί ασφαλισμένο σε ασφαλιστική επιχείρηση το εστιατόριο και τον εξοπλισμό του, το προσωπικό του και τους σιτιζόμενους κατά των κινδύνων πυρκαγιάς καθώς και τη σχετιζόμενη με τη σίτιση αστική ευθύνη του έναντι των σιτιζόμενων. Ο ανάδοχος έχει την υποχρέωση να καταθέσει στο Πανεπιστήμιο αντίγραφα των ασφαλιστηρίων για τους χώρους σίτισης σε ισχύ με δικές του δαπάνες. | ΝΑΙ |  |
| Απαγορεύεται στον Ανάδοχο να διακόψει για οποιαδήποτε αιτία τη λειτουργία του εστιατορίου. Σε περίπτωση διακοπής λειτουργίας εφαρμόζονται οι κείμενες σχετικές διατάξεις και ειδικότερα τα όσα ορίζονται στην ενότητα 5.2 «Κήρυξη οικονομικού φορέα εκπτώτου -Ποινικές Ρήτρες» και 5.4. «Απόρριψη παραδοτέου – Αντικατάσταση» της οικείας διακήρυξης. Επιτρέπεται η ολιγοήμερη διακοπή της λειτουργίας του εστιατορίου, για εξαιρετικούς λόγους, μετά από απόφαση του Πανεπιστημίου μη δικαιούμενου του εστιάτορα καμιάς αποζημίωσης από το Πανεπιστήμιο. Σε περίπτωση έκτακτων και απρόβλεπτων περιστάσεων, όπως, π.χ. πανδημία, ο ανάδοχος υποχρεούται στην αδιάλειπτη παροχή γευμάτων, ενώ ο τρόπος παροχής του φαγητού θα πρέπει είναι σύμφωνος με τις εγκυκλίους και τις διατάξεις της εκάστοτε Κυβέρνησης. | ΝΑΙ |  |
| Ο ανάδοχος υποχρεούται να έχει άδεια λειτουργίας εργαστηρίου παρασκευής γευμάτων, εκτός των χώρων του Ιδρύματος, που θα δύναται κατά την κοινή αντίληψη και πείρα να λειτουργεί υποστηρικτικά σε περίπτωση διακοπής της λειτουργίας του παρασκευαστηρίου του εστιατορίου του Πανεπιστημίου για λόγους ανωτέρας βίας. Στη σχετική άδεια εργαστηρίου παραγωγής γευμάτων θα πρέπει να αναγράφεται η μέγιστη παραγωγική ικανότητα των προσφερόντων σε μερίδες (γεύμα και δείπνο). Σε περίπτωση που η άδεια αναγράφει κιλά θα πρέπει να γίνεται αναγωγή σε μερίδες γευμάτων ημερησίως η οποία θα δηλώνεται με υπεύθυνη δήλωση αρμοδίως υπογεγραμμένη. Η άδεια πρέπει να καλύπτει την απαιτούμενη ημερήσια δυναμικότητα, βάσει του ενδεικτικού αριθμού δικαιούμενων δωρεάν σίτισης. | ΝΑΙ |  |
| Απαγορεύεται αυστηρά η εξαργύρωση της ταυτότητας σίτισης (παροχή χρημάτων από τον ανάδοχο, αντί γεύματος). | ΝΑΙ |  |
| Εντός των συμβατικών υποχρεώσεων του Αναδόχου περιλαμβάνεται η προσφορά:μπουφέ για 30-40 άτομα έως δέκα (5) εκδηλώσεις του ιδρύματος ετησίως για το Τμήμα Ε της Καρδίτσας καιμπουφέ για αριθμό ατόμων, ως εξής: Τμήμα Ε- ΚΑΡΔΙΤΣΑ: έως 100 άτομα και έως πέντε (5) εκδηλώσεις του Ιδρύματος ετησίως  | ΝΑΙ |  |
| Ο τόπος παροχής των υπηρεσιών της παρούσας σύμβασης (Άρθρο 53 του ν.4412/2016) είναι ο εξής: **Για την πόλη της Καρδίτσας (Τμήμα Ε):**1. Εντός των κτιριακών εγκαταστάσεων του Τμήματος Κτηνιατρικής επί της οδού Τρικάλων 224 στη Καρδίτσα που θα παραχωρηθεί έναντι μηνιαίου μισθώματος εκατό (100,00 €) ευρώ για όσο διάστημα λειτουργεί η σύμβαση. O Ανάδοχος θα υπογράψει χωριστή σύμβαση μίσθωσης του παραχωρούμενου χώρου με το Π.Θ.
2. Στο ιδιόκτητο εστιατόριο των κτιριακών εγκαταστάσεων του Ιδρύματος επί της οδού Τέρμα Μαυρομιχάλη που θα παραχωρηθεί έναντι μηνιαίου μισθώματος πεντακόσια (500 €) ευρώ για όσο διάστημα λειτουργεί η σύμβαση. O Ανάδοχος θα υπογράψει χωριστή σύμβαση μίσθωσης του παραχωρούμενου χώρου με το Π.Θ.
3. Επιπλέον οφείλει με δικά έξοδα να μισθώσει:

κατάστημα υγειονομικού ενδιαφέροντος αίθουσας δυναμικότητας 100-120 ατόμων για παροχή υπηρεσιών σίτισης στους φοιτητές εντός του κυρίως ιστού της πόλης σε κεντρικό σημείο στην Καρδίτσα.Το προσφερόμενο φαγητό θα παρασκευάζεται υποχρεωτικά στο ιδιόκτητο εστιατόριο των κτιριακών εγκαταστάσεων του Ιδρύματος επί της οδού Τέρμα Μαυρομιχάλη και θα μεταφέρεται με κατάλληλα διαμορφωμένα οχήματα στους χώρους της παρ. 1 και 3. Οι ως άνω αναφερόμενοι χώροι θα λειτουργούν καθημερινά όλες τις ημέρες σίτισης του έτους και θα παρέχει πρωϊνό, γεύμα και δείπνο. Απαγορεύεται αυστηρά η σίτιση άλλων ατόμων πλην των φοιτητών του Π.Θ δικαιούμενων και μη δικαιούμενων δωρεάν σίτισης, φοιτητών, μελών ΔΕΠ και προσωπικού του Π.Θ. Οι μερίδες φαγητού που θα μεταφέρονται θα είναι σε αριθμό τόσες όσες είναι οι δηλώσεις των φοιτητών που θα γίνονται ηλεκτρονικά την προηγούμενη εβδομάδα για την επόμενη. Tην υποχρέωση της ανάρτησης του μενού στην αντίστοιχη ηλεκτρονική πλατφόρμα την αναλαμβάνει ο ανάδοχος). To παρεχόμενο σιτηρέσιο θα είναι πρωινό, γεύμα και δείπνο και οι ώρες λειτουργίας θα είναι 8.00 έως 10.00, το γεύμα από 12.30 έως 15.30 και το δείπνο από 18.30 έως 21.30. Στους ανωτέρω χώρους ο ανάδοχος δύναται να προσφέρει στο προσωπικό (διδακτικό, διοικητικό) του Πανεπιστημίου, επί πληρωμή από τους ίδιους, και άλλα είδη διατροφής καθώς και νερά, αναψυκτικά και συναφή είδη, πέραν αυτών που αναφέρονται στο προσφερόμενο από αυτόν πρόγραμμα σίτισης. Στην τεχνική τους προσφορά οι υποψήφιοι ανάδοχοι πρέπει να συμπεριλάβουν τιμοκατάλογο με τα είδη διατροφής που θα δύνανται να προσφέρουν. Η υποβολή ή μη από υποψήφιο ανάδοχο τέτοιου τιμοκαταλόγου και το περιεχόμενό αυτού, δεν λαμβάνεται υπόψη στη βαθμολόγηση των προσφορών. Το ανωτέρω ωράριο σίτισης δύναται να τροποποιηθεί κατόπιν συμφωνίας του αρμοδίου οργάνου του Ιδρύματος και του αναδόχου. | ΝΑΙ |  |
| **ΕΙΔΙΚΕΣ ΥΠΟΧΡΕΩΣΕΙΣ ΑΝΑΔΟΧΟΥ** | - | - |
| Ο Ανάδοχος δηλώνει ρητά ότι αναλαμβάνει (από κοινού και εξ ολοκλήρου) όλες τις υποχρεώσεις που απορρέουν από τη σύμβαση. Φέρει δε (εις ολόκληρον αλληλεγγύως) και απεριορίστως την ευθύνη για την επίτευξη του συμβατικού σκοπού μετά των παρεπομένων αυτού υποχρεώσεων. Κατά τον αυτό τρόπο εγγυάται την εκτέλεση των υπό ανάθεση υπηρεσιών, σύμφωνα με τους όρους της σύμβασης και επιβαρύνεται με τις ενδεχόμενες κυρώσεις ή εκπτώσεις. | ΝΑΙ |  |
| Ο ανάδοχος είναι υποχρεωμένος να οργανώνει το προσωπικό του κατά τέτοιο τρόπο που να μην παρενοχλεί ή δυσχεραίνει τις εργασίες άλλων συνεργείων ή του προσωπικού του Ιδρύματος και να ακολουθεί τις εκάστοτε ισχύουσες διατάξεις περί εργασίας κ.λπ. καθόσον είναι μόνος υπεύθυνος για κάθε σχετική παράβαση καθώς και να διατηρεί καθαρούς τους χώρους όπου εκτελεί τις εργασίες του απομακρύνοντας τα άχρηστα υλικά και απορρίμματα. | ΝΑΙ |  |
| Ο ανάδοχος θα είναι αποκλειστικά υπεύθυνος για την ασφάλεια των εκτελουμένων υπηρεσιών καθώς και των δικών του ή των από αυτόν χρησιμοποιουμένων μηχανημάτων και κατά συνέπεια για κάθε δυστύχημα, φθορά ή ζημιά σε βάρος οποιουδήποτε, από υπαιτιότητα ή αμέλεια ή απειρία του ίδιου ή μελών του προσωπικού του κατά την εκτέλεση των παραπάνω εργασιών και έχει σε κάθε περίπτωση την ευθύνη του κυρίου του έργου κατά το άρθρο 925 του Αστικού Κώδικα ΑΚ. Σε περίπτωση που αποδοθεί στο Πανεπιστήμιο ευθύνη οποιασδήποτε φύσεως για κάποια από τις παραπάνω αιτίες, ο ανάδοχος ευθύνεται απέναντι στο Πανεπιστήμιο στο ακέραιο για κάθε ζημιά του θετική ή αποθετική. | ΝΑΙ |  |
| Καθ` όλη τη διάρκεια εκτέλεσης του αντικειμένου της σύμβασης ο Ανάδοχος θα πρέπει να συνεργάζεται στενά με το Πανεπιστήμιο, υποχρεούται δε να λαμβάνει υπόψη του οποιεσδήποτε παρατηρήσεις τους σχετικά με την εκτέλεση της σύμβασης.  | ΝΑΙ |  |
| Καθ’ όλη τη διάρκεια ισχύος της Σύμβασης, αλλά και μετά τη λήξη ή λύση αυτής ο Ανάδοχος αναλαμβάνει την υποχρέωση να τηρήσει εμπιστευτικά και να μη γνωστοποιήσει σε τρίτους (συμπεριλαμβανομένων των εκπροσώπων του Ελληνικού και διεθνούς Τύπου), χωρίς την προηγούμενη έγγραφη συναίνεση του Πανεπιστημίου, οποιαδήποτε έγγραφα ή πληροφορίες που θα περιέλθουν, κατά την εκτέλεση των υπηεσιών και την εκπλήρωση των υποχρεώσεών του, σε γνώση αυτού, του προσωπικού του και οποιουδήποτε τρίτου συνδέεται με αυτόν.  | ΝΑΙ |  |
| Συμφωνείται ρητά ότι από την εκτέλεση της σύμβασης καμία έννομη σχέση δεν δημιουργείται μεταξύ του Πανεπιστημίου και του προσωπικού του αναδόχου, η οποία ευθύνεται αποκλειστικά έναντι των υπαλλήλων της σύμφωνα με τις διατάξεις της εργατικής, ασφαλιστικής και λοιπής ειδικής νομοθεσίας. Ο ανάδοχος είναι και παραμένει εργοδότης του προσωπικού του. | ΝΑΙ |  |
| Σε περίπτωση που ο Ανάδοχος είναι Ένωση/Κοινοπραξία, τα Μέλη που αποτελούν την Ένωση/Κοινοπραξία, θα είναι από κοινού και εις ολόκληρον υπεύθυνα έναντι του Πανεπιστημίου για την εκπλήρωση όλων των απορρεουσών από τη διακήρυξη /σύμβαση υποχρεώσεών τους. Τυχόν υφιστάμενες μεταξύ τους συμφωνίες περί κατανομής των ευθυνών τους έχουν ισχύ μόνον στις εσωτερικές τους σχέσεις και σε καμία περίπτωση δεν δύνανται να προβληθούν έναντι του Πανεπιστημίου ως λόγος απαλλαγής του ενός Μέλους από τις ευθύνες και τις υποχρεώσεις του άλλου ή των άλλων Μελών για την ολοκλήρωση του Έργου.  | ΝΑΙ |  |
| Σε περίπτωση που ο Ανάδοχος είναι Ένωση/Κοινοπραξία και κατά τη διάρκεια της εκτέλεσης της Σύμβασης οποιαδήποτε από τα Μέλη της Ένωσης/Κοινοπραξίας εξαιτίας ανικανότητας για οποιοδήποτε λόγο ή λόγω ανωτέρας βίας δεν μπορεί να ανταποκριθεί στις υποχρεώσεις του, τα υπόλοιπα Μέλη συνεχίζουν να φέρουν την ευθύνη ολοκλήρωσης της σύμβασης με τους ίδιους όρους.  | ΝΑΙ |  |
| Σε περίπτωση λύσης, πτώχευσης, ή θέσης σε καθεστώς αναγκαστικής διαχείρισης ή ειδικής εκκαθάρισης του Αναδόχου ή έκδοσης αμετάκλητης καταδικαστικής απόφασης εις βάρος του νομίμου εκπροσώπου του ή του αναδόχου-φυσικού προσώπου για ένα εκ των ανωτέρω αναφερόμενων λόγων αποκλεισμού της οικείας διακήρυξης, με απόφαση του Πανεπιστημίου ο Ανάδοχος κηρύσσεται υποχρεωτικά έκπτωτος από τη σύμβαση και καταπίπτουν υπέρ της η εγγυητική επιστολή καλής εκτέλεσης, η δε σύμβαση λύεται από την ημέρα επέλευσης των ανωτέρω γεγονότων.  | ΝΑΙ |  |
| Σε περίπτωση λύσης, πτώχευσης, ή θέσης σε καθεστώς αναγκαστικής διαχείρισης ή ειδικής εκκαθάρισης ενός εκ των μελών της ένωσης που απαρτίζουν τον Ανάδοχο, η σύμβαση εξακολουθεί να υφίσταται και οι απορρέουσες από τη Σύμβαση υποχρεώσεις βαρύνουν τα εναπομείναντα μέλη του Αναδόχου, μόνο εφόσον αυτά είναι σε θέση να τις εκπληρώσουν. Η κρίση για τη δυνατότητα εκπλήρωσης ή μη των όρων της Σύμβασης εναπόκειται στη διακριτική ευχέρεια του αρμοδίου οργάνου του Πανεπιστημίου. Σε αντίθετη περίπτωση, το Πανεπιστήμιο δύναται να καταγγείλει τη Σύμβαση. Επίσης, σε περίπτωση συγχώνευσης, εξαγοράς, μεταβίβασης της επιχείρησης κλπ. κάποιου εκ των μελών που απαρτίζουν τον Ανάδοχο, η συνέχιση ή όχι της Σύμβασης εναπόκειται στη διακριτική ευχέρεια του Πανεπιστημίου.  | ΝΑΙ |  |
| Οποιαδήποτε μεταβολή στην ισχύουσα νομοθεσία που διέπει την παρούσα διακήρυξη/σύμβαση αφενός είναι δεσμευτική για τον ανάδοχο ο οποίος και οφείλει να εφαρμόσει τις τυχόν αλλαγές άμεσα αφετέρου δεν δύναται σε καμία περίπτωση η μεταβολή αυτή να προκαλέσει οποιαδήποτε πρόσθετη οικονομική επιβάρυνση για το Πανεπιστήμιο | ΝΑΙ |  |
| Ο Ανάδοχος δεσμεύεται ότι:τηρεί κατά την εκτέλεση της σύμβασης τις υποχρεώσεις του που απορρέουν από τις διατάξεις της περιβαλλοντικής, κοινωνικοασφαλιστικής, κοινωνικού και εργατικού δικαίου και εργατικής νομοθεσίας, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, οι οποίες απαριθμούνται στο Παράρτημα Χ του Προσαρτήματος Α του ν. 4412/2016. Η τήρηση των εν λόγω υποχρεώσεων ελέγχεται και βεβαιώνεται από τα όργανα που επιβλέπουν την εκτέλεση των δημοσίων συμβάσεων και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους,δεν θα ενεργήσει αθέμιτα, παράνομα ή καταχρηστικά καθ΄ όλη τη διάρκεια εκτέλεσης της σύμβασης | ΝΑΙ |  |
| Η σύμβαση που θα υπογραφεί κατισχύει κάθε άλλου κειμένου στο οποίο στηρίζεται, όπως προσφορά, απόφαση κατακύρωσης, εκτός καταδήλων σφαλμάτων ή παραδρομών. | ΝΑΙ |  |
| Σε περίπτωση που η σύμβαση που θα υπογραφεί καταλείπει κενά, επειδή τα αντισυμβαλλόμενα μέρη δεν προέβλεψαν κάποιο ή κάποια συγκεκριμένα θέματα, τότε αυτά θα συμπληρωθούν με συμπληρωματική ερμηνεία, σύμφωνα με την ισχύουσα εθνική και ευρωπαϊκή νομοθεσία, τις κανονιστικές πράξεις που έχουν εκδοθεί από τα αρμόδια όργανα και νομολογία τις αποφάσεις της Ενιαίας Ανεξάρτητης Αρχής Δημοσίων Συμβάσεων, και εν συνεχεία σύμφωνα με την καλή πίστη και τα συναλλακτικά ήθη και ύστερα από γνωμοδότηση του αρμόδιου συλλογικού οργάνου.  | ΝΑΙ |  |
| Οποιοδήποτε ζήτημα αναφύεται κατά την υλοποίηση της σύμβασης, θα επιλύεται στο πλαίσιο της καλής πίστης και των συναλλακτικών ηθών. Οι διαφορές που αφορούν ζητήματα ερμηνείας και εκτέλεσης των συμβατικών όρων, υπάγονται στη δικαιοδοσία του Διοικητικού Εφετείου. | ΝΑΙ |  |
| Ότι δεν αναγράφεται στην παρούσα σύμβαση (διακήρυξη) ρυθμίζεται σύμφωνα με τις διατάξεις του Ν. 4412/2016 και της λοιπής κείμενης νομοθεσίας, έστω και αν δεν αναφέρεται ρητώς στην παρούσα. | ΝΑΙ |  |

Ο/Η Νόμιμος/μη Εκπρόσωπος

*(ψηφιακά υπογεγραμμένο)*